Les AMPA de Llíria reben 8.120 euros d’ajudes a través del conveni de col·laboració amb l’Ajuntament
01 de febrer de 2019

L’Ajuntament de Llíria ha concedit 8.120 euros d’ajudes a les Associacions de Mares i Pares d’Alumnes de la localitat, amb el conveni de col·laboració que l’alcalde de Llíria, Manolo Civera, ha firmat hui amb els representants de les AMPA del municipi.

El total d’estes ajudes, que corresponen a les activitats del curs 2017-2018, és una mostra del suport del Consistori a estes entitats que treballen per mantenir i impulsar la coordinació d’activitats i defensa de la convivència en els centres educatius.

L’acord de col·laboració concedix subvencions a les AMPA dels IES Camp de Túria i Laurona i, també, a les dels col·legis CEIP Sant Vicent, CEIP Sant Miquel, CEIM Unió Musical, Santa Ana i Francisco Llopis.